**Petr Čajánek** (Cs-Petr_Cajanek.ogg kuuntele ääntämys**(ohje)**, s. 18. elokuuta 1975 Gottwaldov, Tšekkoslovakia) on tšekkiläinen jääkiekkoilija, olympiamitalisti ja kolminkertainen maailmanmestari. Hän edustaa Tšekin Extraligan PSG Zlíniä. Čajánek on pelannut urallaan 269 NHL-ottelua tehoin 46+107=153. Jäähyminuutteja on tullut 144.

Ura
---

### Seuraura

#### Uran alku Tšekissä (1993–2002)

Čajánek debytoi Tšekin Extraligassa kaudella 1993–1994 HC RI OKNA Zlínin joukkueessa, jossa hän jatkoi vielä seuraavat yhdeksän kautta. Seuraavalla kaudella Čajánek keräsi 47 ottelussa tehot 9+15=24 ja saavutti hopeaa. Kaudella 1997–1998 Čajánekin saldo 46 ottelussa oli piste per peli. Seuraavalla kaudella Čajánek pelasi 49 ottelua, joissa hän teki tehot 15+33=48 johdattaen joukkueen hopealle. Kaudella 1999–2000 Čajánek teki 50 ottelussa tehot 23+34=57 ja oli pistepörssin viides. St. Louis Blues varasi kahdeksannella kierroksella 253. pelaajana kesällä 2001. Čajánekin Kaudella 2001–2002 Čajánek oli Extraligan pistepörssin toinen 40 ottelussa syntyneille tehoilla 20+44=64 Petr Leškan jälkeen. Hän saavutti joukkueen mukana pronssia.

#### NHL-ura (2002–2007)

Kaudeksi 2002–2003 Čajánek siirtyi NHL-seura St. Louis Bluesiin. Hän teki kaudella oivan tulokaspistemäärän, tehot 9+29=38. Čajánekin debyyttiottelu NHL:ssä oli 10. lokakuuta 2002 Mighty Ducks of Anaheimia vastaan, ja hän saavutti samassa pelissä myös NHL-uransa ensimmäisen syöttöpisteen. Hän teki NHL-uransa avausmaalin 17. lokakuuta 2002 Columbus Blue Jacketsia vastaan. Seuraava kausi ei ollut aivan odotusten mukainen, kun 70 ottelussa syntyi tehot 12+14=26 hienon tulokaskauden jälkeen. Pudotuspeleissä hän sai tilille viidessä ottelussa kaksi syöttöpistettä.

NHL:n työsulun 2004–2005 takia Čajánek palasi kotimaansa kasvattajaseuraan HC Zlíniin. Hän voitti kaudella kolmannen hopeansa ja teki 49 ottelussa tehot 10+15=25. Kaudeksi 2005–2006 Čajánek palasi NHL:ään St. Lousin joukkueeseen. Hän teki tehot 10+31=41 ja jakoi joukkueen sisäisen pistepörssin kakkossijan Mike Sillingerin kanssa. Kaudella 2006–2007 Čajánek teki henkilökohtaisen piste-ennätyksensä, tehot 15+33=48 ja oli joukkueen kolmanneksi tehokkain pelaaja Doug Weightin ja Lee Stempniakin jälkeen.

#### Siirto Eurooppaan ja Venäjän vuodet (2007–2011)

Kaudella 2007–2008 Čajánek ei mahtunut harjoitusleirin päätteeksi St. Lousin miehistöön ja hänet laitettiin waivers-listalle. Čajánek ei kelvannut muille NHL-seuroille, joten hänen joutui siirtymään St. Louisin farmiin Peoria Rivermeniin. Hän teki neljässä ottelussa yhden maalin, eikä viihtynyt AHL:ssä ja aloitti uuden seuran etsimisen. Uusi osoite löytyi Venäjän jääkiekon superliigasta, Ak Bars Kazanin joukkueesta. Hän sai aikaan kaudella hyvän saldon. 33 ottelussa syntyi saman verran pisteitä. Ensimmäisellä KHL-kaudella 2008–2009 Čajánekin seuraksi vaihtui HK Dynamo Moskova, jossa hän keräsi 53 ottelussa vaisut tehot 9+22=31. Seuraavalla kaudella Čajánekin joukkueeksi vaihtui KHL:n SKA Pietari, jossa hän teki 52 ottelussa tehot 21+20=41.

#### Paluu Tšekkiin Zlíniin (2011–)

Toukokuussa 2011 Čajánek palasi kotimaahansa Tšekkiin kasvattajaseuraansa PSG Zlíniin, kun hän teki seuran kanssa kaksivuotisen sopimuksen.

### Maajoukkueura

Čajánek edusti ensimmäisen kerran Tšekkiä nuorten MM-kisoissa vuonna 1995. Ensimmäisen kerran hän pelasi MM-kilpailuissa vuonna 2000, josta maa voitti kultaa. Seuraavan vuoden MM-turnauksessa Čajánek voitti toisen perättäisen kultansa.

Vuonna 2002 Čajánek osallistui Salt Lake Cityssä järjestettyyn olympiaturnaukseen. Samana vuonna hän pelasi MM-kilpailuissa. Vuonna 2004 Čajánek oli Tšekin joukkueessa maailmancupissa. Čajánek oli voittamassa Tšekille kultaa vuoden 2005 MM-kilpailuissa. Vuoden 2006 Torinon olympialaisissa hän voitti pronssia. Čajánek pelasi maajoukkueessa vielä vuosina 2007 ja 2009 MM-kilpailuissa. Hän pelasi myös Vancouverin olympialaisissa 2010.

Lähteet
-------

* Petr Čajánek Eurohockey-sivustolla (englanniksi)
* Petr Čajánek The Internet Hockey Databasessa (englanniksi)
* Petr Čajánek Legends of Hockey -sivustolla (englanniksi)

### Viitteet

1. ↑  Extraleague SFRP's hockey archive. Viitattu 24.8.2009. (englanniksi)
2. 1 2 3 4 5 6 7  Petr Cajanek *Eliteprospects.com*. Rogers Sportsnet. Viitattu 24.8.2009. (englanniksi)
3. ↑  Czech Republic Staropramen Extraleague 1998/99 SFRP's hockey archive. Viitattu 24.8.2009. (englanniksi)
4. ↑  Czech Telecom Extraleague SFRP's hockey archive. Viitattu 24.8.2009. (englanniksi)
5. ↑  Czech Telecom Extraleague SFRP's hockey archive. Viitattu 24.8.2009. (englanniksi)
6. ↑  Petr Cajanek 2002-03 Game Log Hockey-Reference.com. Viitattu 12.7.2011. (englanniksi)
7. ↑  St. Louis Blues Statistics - 2005-06 *ESPN*. ESPN Internet Ventures. Viitattu 25.8.2009. (englanniksi)
8. ↑  St. Louis Blues Statistics - 2006-07 *ESPN*. ESPN Internet Ventures. Viitattu 25.8.2009. (englanniksi)
9. ↑  Petr Cajanek St.Louisista Venäjän liigaan  26.10.2007. Plaza.fi.  Arkistoitu 3.11.2007. Viitattu 25.8.2009.
10. ↑  Břenek, Martin: Petr Čajánek se upsal Zlínu na dva roky  2.5.2011. deník.cz. Viitattu 17.7.2011.